**Meiningen** estas historia urbo en Germanio. Meiningen estas la distriktosidejo de Distrikto Schmalkalden-Meiningen. Ĝi estas situanta sur la rivero Werra kaj situas proksimume 30 kilometrojn oriente de Fulda. Fine de la jaro 2021 la komunumo havis 24 538 loĝantojn.

Meiningen estas konsiderita la kultura, jura kaj financa centro de suda Turingio; gravas ekster tio turismonkaj teknologia industrion La urbo jam situas en la lingva areo de Frankonio. Aparte fascina estas la historio de la kazernoj en Meiningen.

Historio
--------

Meiningen unue estis menciita en 982. Imperiestro Henriko la 2-a donacis Meiningen en 1008 al la Diocezo de Würzburg, kaj ĝi restis por 534 jaroj parto de Würzburg. La urbo unue estis menciita en 1230 kiel grandurbo. Meiningen en 1542 venis al la domo de Henneberg kaj tiam en 1583, al la Ernestaj duklandoj.

Inter 1680 ĝis 1918, ĝi estis la ĉefurbo de la Duklando Saksio-Meiningen. La fabelkolektanto kaj verkisto Ludwig Bechstein estis arkivisto en Meiningen. Unu el la princinoj de Saksio-Meiningen, Adelheid Louise Theresa Caroline Amelia von Sachsen-Meiningen, iĝis la edzino de reĝo Vilhelmo la 4-a de Britio en 1818. Ŝi estas la nomdoninta de la aŭstralia grandurbo Adelajdo. La unua kortega teatro surloke malfermiĝis en 1831. La grandurbo estis ligita fare de la Werra-fervojlinio kun la germana fervojreto en 1858. Per la komenco de la 20-a Jarcento, la ekzisto de pluraj grandaj bankoj igis la urbon grava financa centro en Germanio.

La duklando estis aboliciita ĉe la fino de la Unua mondmilito. Dum la Dua mondmilito Meiningen estis la loko de militkaptithospitalo. Terura aviadila atako sur Meiningen la 23-an de februaro 1945, de la USAAF kaŭzis 208 mortojn, detruis 251 domojn kaj du pontojn, kaj difektis 440 konstruaĵojn entute.. Meiningen estis liberigita fare de amerikaj armetrupoj en aprilo 1945. En julio 1945, la urbo estis inkludita en la soveta okupacizono kune kun la resto de Turingio.

Post germania reunuiĝo, Meiningen iĝis la ĉefurbo de la Distrikto Schmalkalden-Meiningen. En la Dreißigacker-areo, novaj entreprenoj kaj la nova malsanulejo estis konstruitaj. En 2003, la grandurbo estis ligita al la aŭtoŝoseo A 71.

Kulturo
-------

#### Teatro

La teatrejo ofertas muzikan teatron (opero, opereto, muzikaloj), ludojn, simfonikoncertojn, pupspektaklojn, baleto- kaj junulteatron. Ĝi estis malfermita la 17-an de decembro 1831. Ĝi estis detruita en fajro en 1908 kaj estis anstataŭigita en 1909 per neoklasika konstruaĵo. Ĝiaj trupoj iam havis ludojn kaj donis koncertojn, kaj vojaĝis ĉie en Germanio kaj Eŭropo. La agado de la teatrema duko Georgo la 2-a tiukampe ege helpis. Hodiaŭ ĝia nomo estas *Südthüringisches Staatstheater*. Ĝi havas pli ol 300 homojn kaj disponigas enorman areon por opero kaj dramo. La direktoro estas Ansgar Haag. Malantaŭ la teatrejo etendiĝis la belega Angla ĝardeno de Meiningen.

#### Kortega orkestro

Ĝi estas unu el la plej malnovaj kaj tradiciriĉaj orkestroj en Eŭropo. La nuna kun 68 membroj estas parto de la teatrejo kaj aranĝas aldone al operakompano, regulajn simfonikoncertojn kaj junulkoncertojn. Philippe Bach estis la muzikdirektoro ekde 2010.

La tribunalorkestro estis fondita en 1690 fare de duko Bernardo la 1-a. En oktobro 1880 komenciĝis la plej sukcesa periodo de la orkestro kiu evoluis en elitan eŭropan orkestron sub la direkto de Hans von Bülow. Dum tiu periodo Johannes Brahms mem venis tien-ĉi por kunlaborado. Aliaj famaj direktoroj estis Richard Strauss (1885-86) kaj Max Reger (1911-14).

#### Arta domo

La "Kunsthaus Meiningen" estas kultura institucio en la historia framskeleta domo *Alte Post*. Ĝi prezentas ekspoziciojn de nuntempaj belartoj kaj ofertas laborrenkontiĝojn kaj laborŝancojn por lokaj kaj eksterlandaj artistoj.

#### Muzeoj

Meiningen-muzeoj konsistas el ses kulturaj kaj historiaj muzeoj kiuj enhavas la plej grandan artaĵkolekton en Turingio. La ĉefmuzeo estas en la Kastelo Elisabethenburg.

La plej nova muzeo, malfermita en 1999, estas la Teatromuzeo apud la kastelo. Pri la verkisto Rudolf Baumbach ankaŭ ekzistas muzeo en la Baumbach-domo.

Politiko
--------

#### Ĝemelurboj

Jen la partneraj urboj de Meiningen:

* Bussy-Saint-Georges, Francio, ekde 2006\*
* Obertshausen, Germanio, ekde 2007
* Meiningen (Vorarlberg), Aŭstrio, ekde 2012

Amikecaj rilatoj ekzistas kun la grandurbo de Adelajdo en Aŭstralio pro ĝia samnomulo reĝina naskita en Meiningen.

Gefiloj
-------

* Princino Adelajdo de Saksio-Meiningen, reĝino de Britio kaj de Hanovro
* Adolf Schaubach, pedagogo kaj esploristoj de la Alpoj
* Ernst Liebermann, pentristo, grafikisto kaj ilustristo de Langemüß proksime de Meiningen
* Erwin Theodor Döbner, arkitekto
* Fritz Diez (1901-1979), aktoro kaj produktisto
* Georgo la 2-a (Saksio-Meiningen), duko teatrema
* Johann Christian Volkhart, lernejestro kaj animzorganto
* Paul Oestreicher (nask. 1931), anglikana pastro
* Peretz Bernstein (1890- 1971), israela politikisto
* Theodor Oberländer, okcidentgermana politikisto

Famaj loĝantoj
--------------

* Adele Sandrock (1863-1937), aktorino
* Albert Bassermann (1867-1952), aktoro
* Andreas Zöllner, komponisto
* Bjørn Bjørnson (1859-1942), aktoro kaj direktoro
* Eberhard Esche (1933-2006), aktoro
* Elīna Garanča (nask. 1976), kantisto
* Elisabeth Grümmer (1911-1986), opereca lirika soprano
* Ellen Franz (1839-1923) (kiel edzino de la duko: Helene Freifrau von Heldburg), pianistino kaj aktorino
* Friedrich von Bodenstedt, teatrestroj kaj tradukisto
* Friedrich Mosengeil (1773-1839), stenografisto
* Friedrich Schiller, poeto
* Hans von Bülow (1830-1894), direktisto
* Ingrid van Bergen (n. 1931), aktorino
* Jean Paul (1763-1825), poeto
* Johann Wolfgang von Goethe, poeto
* Johannes Brahms, komponisto
* Josef Kainz (1858-1910), aktoro
* Karl Korsch (1886-1961), marksisto
* Ludwig Bechstein (1801-1860), poeto
* Max Reger, komponisto, pianisto kaj direktisto
* Peter Borgelt (1927-1994), aktoro
* Richard Strauss (1864-1949), direktisto

Vidindaĵoj
----------

strato *Bernhardstraße* ĉirkaŭ la jaro 1835
strato *Georgstraße* dum aĉetuma dimanĉo
* Kastelo Elisabethenburg
* Kastelo Landsberg
* Granda palaco, vidvinejo iama
* Kastelparko Meiningen
* Katolika preĝejo de Meiningen
* Kazernoj
* Malgranda palaco, banko nune
* Paroĥuja Mario-kirko protestantisma
* Teatro je Meiningen
* Vaporlokomotivriparejo de Meiningen

la eksa landa parlamento

* Meiningen en la Vikimedia Komunejo (Multrimedaj datumoj)
* Kategorio Meiningen en la Vikimedia Komunejo (Multrimedaj datumoj)


|  |  |  |  |
| --- | --- | --- | --- |
| 

| v • d • rUrbaj kaj neurbaj komunumoj en la distrikto Schmalkalden-Meiningen |
| --- |
| Belrieth | Birx | Breitungen | Brotterode-Trusetal | Christes | Dillstädt | Einhausen | Ellingshausen | Erbenhausen | Fambach | Floh-Seligenthal | Frankenheim (Rhön) | Friedelshausen | Grabfeld (kun Wölfershausen) | Kaltennordheim (ekde 2019, kun Aschenhausen, Kaltensundheim, Kaltenwestheim, Melpers, Oberkatz kaj Unterweid) | Kühndorf | Leutersdorf | Mehmels | Meiningen (kun Henneberg, Stepfershausen, Wallbach kaj Walldorf)  | Neubrunn | Oberhof | Oberkatz | Obermaßfeld-Grimmenthal |Oberweid | Rhönblick | Rippershausen | Ritschenhausen | Rohr | Rosa | Roßdorf | Schmalkalden | Schwallungen | Schwarza | Springstille | Steinbach-Hallenberg (kun Altersbach, Bermbach, Oberschönau, Rotterode, Unterschönau kaj Viernau) | Sülzfeld | Untermaßfeld | Utendorf | Vachdorf | Wasungen (kun Hümpfershausen, Metzels, Oepfershausen, Unterkatz kaj Wahns) | Zella-Mehlis (kun Benshausen) | la distrikta blazono |

 |


|  |  |
| --- | --- |
| Bibliotekoj | * PeEnEo: 182600
* GND: 4038453-6
* LCCN: n81073907
* VIAF: 151280285
* SUDOC: 097394858
* BNF: 121013418
* NKC: ge569098
 |